John Whitehead

John WHITEHEAD (30a de Junio 1860 – 2a de Junio 1899) estis angla esploristo, natursciencisto kaj profesia kolektisto de naturhistoriaj specimenoj en Sudorienta Azio. Li estis la unua dokumentita homo kiu atingis la pinton de Kinabalu-Monto en Borneo: tio okazis en 1888, post ĉiujaraj klopodoj el 1885.

Kariero
Whitehead naskiĝis en Colney Hatch Lane, Muswell Hill, Middlesex al Jeffery Whitehead kaj Jane Ashton Tinker. Post edukado en Elstree, Hertfordshire kaj Edinburgh Institution li suferis sanproblemojn kaj estis sendita por rekuperado al Engadino en Svisio en 1881 kaj poste al pli varma Korsiko en 1882 kie li malkovris birdon novan al la scienco, nome la Korsika sito, Sitta whiteheadi. Woodward, B.B. (reviziita de V.M. Quirke) (2004). "Whitehead, John (1860–1899)". En Quirke, V. M (eld.). Oxford Dictionary of National Biography. Oxford Dictionary of National Biography (reta eld.). Oxford University Press. doi:10.1093/ref:odnb/29292. (Subscription or UK public library membership required.) 

Whitehead veturis al Malako, Norda Borneo, Javo, kaj Palavano inter 1885 kaj 1888, kie li kolektis nombron da zoologiaj specimenoj novaj al la scienco, kiel 45 novaj specioj de birdoj kiel la Kaliptomeno de Whitehead (Calyptomena whiteheadi), kaj priskribis siajn spertojn en libro je sia reveno.Exploration of Mount Kina Balu, North Borneo (1893) Inter 1893 kaj 1896 li esploris en  Filipinoj, denove kolektante multajn novajn speciojn, kiel la Filipina aglo, kies duvorta nomo memorigas pri la patro de Whitehead nome Jeffery, kiu financis liajn ekspediciojn, kaj la Mindora orelstrigo, Otus mindorensis.

Whitehead intencis reveni al Filipinoj en 1899, sed li devis ŝanĝi siajn planojn pro la Hispan-usona milito. Anstatataŭe li veturis al la insulo Hainan, kie li mortis pro febro en la havenurbo Hoihoŭ (Hajkoŭo).

Specioj nomitaj laŭ li
Kelkaj specioj estis nomitaj laŭ Whitehead:

 Lanvesperto de Whitehead, Kerivoula whiteheadi
 Fruktovesperto Harpy, Harpyionycteris whiteheadi
 Maksomiso de Whitehead, Maxomys whiteheadi
 Luzona krotomiso, Chrotomys whiteheadi
 Tufohava nansciureto, Exilisciurus whiteheadi
 Bornea rano de Whitehead, Meristogenys whiteheadi
 Blankflugila pigo Urocissa whiteheadi
 Kaliptomeno de Whitehead, Calyptomena whiteheadi
 Trogono de Whitehead, Harpactes whiteheadi
 Araneĉasulo de Whitehead, Arachnothera juliae
 Seloputo, Strix seloputo, iam Surnia whiteheadi 
 Apuseto de Whitehead, Aerodramus whiteheadi
 Bornea stumpovostulo, Urosphena whiteheadi
 Brunvizaĝa zosterorno, Zosterornis whiteheadi
 Korsika sito Sitta whiteheadi
 Hainana arĝenta fazano Lophura nycthemera whiteheadi

Referencoj

Kategorio:Anglaj esploristoj
Kategorio:Britaj ornitologoj